
Ro anima Patris Stanislai Hieronymi Konarski à S. taurentio ? nobilissima in Regno Poloniae 
^" lia, et cum multis aliis primariis Domibus sanguine eonjuncta oriundi, Patria ex Palatinatu Cracovi 
ensi , Dioecesis ejusdem , in Ordine nostro Sacerdotis Professi , Viri nedum in Regno Poloniae , sed 
in tota ferme Europa ob singularissimas animi et ingenii sui dotes, ob admirandas virtutes , ac 
incredibilem sapientiam celeberrimi. Fs exacto laudabilissim? vitae religiosae tyrocinio , in li- 
beralibus artibus et philosophieis disciplinis ita pro summa ingenii sui celeritate versatus est, 
ut excelleret. Inferiores deinde scholas usque ad humaniora non sine ingenti Discipulorum pro- 
fectu , suique commendatione docuit. Romam deinde missus, quò ibidem rerum Theologicarum 
scientiam , tum verò solidam puramque latinitatem , ac multiplicem variamque eruditionem sibi 
compararet, quam tantam certe nactus est, ut inter tot viros omni doctrina praeclaros ipse 
extra Patriam Romae in collegio Nazareno eloquentiae artem biennio traderet. Inde ad illu: 
strandam Patriam revocatus, quatuor annorum intervalo, nostros Rhetoricam , Politicam , Hi« 
storiqgm et alia id genus ita docuit, ut nihil supra, cùm in eo [quod raro usu venit] diti- 
gentia, judicium atque industria summa essent, cümque in omnibus nihil aliud , nisi Dei Jau- 
dem, Ordinis nostri commendationem et Patriae utilitatem spectaret. Ornatus tandem Assi 
stentis Provincialis munere , non modo à laboribus non destitit, sed alios ex aliis eosque ma- 
jores continuo suscipiebat. Erant leges patriae , "ut à singulis generalibus Comitiis seorsum | 
sancitae prodierant , hinc inde sparsae atque dissemimatae , has ille summo studio, sed nec mi- | 
nore totius gentis approbatione atque utilitate in sex Volumina redegit atque collegit. Erant | 
in Polonia literae atque disciplinae corruptissimae , huic ille barbariei primus [et quod maximum 
est, omnibus ferme reluctantibus , ac conatus ejus przepedientibus] bellum indixit acerrimum, 
et partim docendis alijs, partim edito illo aureo: de emendandis eloquentiae vitiis, libello , ti- 
teras et Sacram profanamque eloquentism pristino decori restituit , tum Mathesim , ac meliorem 
utilioremque Philosophiam, nec non Theologiam in Patriam introduxit. Jam verð Respublica 
'sexaginta et eo amplius annis omni ope atque consilio erat destituta , quandoquidem Comitia 
generalia , vel unius Legati intercessione irrita reddebantur, et contra Tribunitium illud , at 
que liberum Fero nemo totius Regni Procerum , atque Civium quidquam scribere aut dicere 
audebat. Ille nihilominus pro incredibili animi sui magnitudine ac sapientia rem omnjum dif 
ficillimam aggressus, quatuor Volumina de efficaci concludendorum Comitiorum forma in lucem 
edidit , quos libros omnes Reipublicae Ministri, Senatores , et praestantiores Cives, datis ad eum 
epistolis, summa approhatione mirisque Iaudibus sunt i ear Atque hae quidem epistolae 
typis vulgatae ad omnem posterieatem Ejus in Rempublicam merita testabuntur : indicabit haec 
quoque semper aureum numisma , quod illi Stanislaus Augustus Poloniarum "Rex , Princeps Ji- 
terarum doctrinarumque amantissimus , una ex parte ejusdem effigiem ; akera libros ab eo bg» 
ni publici causa confectos praeferens obtulit, cum hac Anscriptione : Sapere auso, quod ni- 
mirum primus ille [ut ante dietum est] et contra corruptissimam studiorum rationem , ab 
omnibus tamen in Regno sustentatam , et contra inveteratam , sed perniciosissimam Consilige 
rum peragendorum consvetudinem ausus esset insurgere, Ejus praeterea cubiculum sedes quae- 
dam sapientiae , er consilii domicilium habebatur, cum perpetuo in maximis et vehementer ar. 
duis Reipublicae negotiis omnes ferme tam Legati Provinciarum ad Comitia generalia congrega- 
ti, quam alii quique Cives ad eum consiliorum capiendorum causa confluerent, nec ujlus un- 
quam ab eo, nisi ad res agendas peritior discederet, De sustinenda autem Catholica Religio- 
ne magis quam de vita sua crat sollicitus; cum scilicet hacc in Regno ambitione Heterodoxo- 
rum et impiis conatibus multoties premeretur arque perturbarétur , ille variis scriptis libris- 
que cum detrimento etiam valetudinis elaboratis atque editis, effraenem eorum aüdaciam seme 
per compescuit. Postremo erumpenti ab inferis Theistarum monstro librum de religione hone- 
Storum virorum objecit. Qno item melius im Patria juveritus nobilis ad omnem virtutem et 
scientiam informaretur, primus ille Collegia Nobilium asus est [nam id quoque summae dif- 
ficultatis fuit] in Regno nostro instituere , ac Vilnae primum et inchoavit, & prudentissima 
ordinavit. Leopoli alterum ut erigeretur, innumeris difficultatibus superatis ; perfecit, illudque 
stabilivit. Varsaviae vero Nazareni instar; sola Dei providentia fultus ipse condidit, erexit, 

et optimis legibus communivit- Provinciae suae Statui volens consulere , Jura omnia, Privile- 
gia et Statuta in optimum redegit ordinem , ct prudentissimam docendi praescripsit rationem. 
In Rheforicis quoque atque Poeticis rebus complures elegantes libros., ac recondirae Sapientiae 
plenos reliquit. Exteras Nationes Germaniam , Galliam , Italiam multoties invisit , aut publico- 
rum’ negotiorum causa, aut quo novam inde aliquam Provinciae suae utilitatem asportaret, 
Ut autem honoribus erat dignissimus , ita eos omni virium contentione fugiebat. Vix enim 
semel adduci potuit , ur fasces Provinciae morte ejusdem tunc Moderatoris ad se devolutos se- 
ptemdeccm Mensium intervallo gereret. ;Ceterum et Legato à Republica in Galliam misso 
secretis additus , oblatam sibi ibidem Praesulis Dignitatem recusavit , et à Polonis Regihus ali- 
quoties delatum ad se Senatorium atque Praesulis honorem , Sancti Patris Nostri exemplum imi-: 
tatus , ob amorem sui Instituti constantissimà repudiavit. Porro erat ille Princibus, praeser- 
tim Benedicto XIV. Summo Pontifici, Augusto II., Augusto lII., Stanislao Lotharingiae quo- 

ue Duci, et Stanislao Augusto nunc regnanti Poloniarum Regibus, tum Ludovico XV. Regi 
Christianissimo acceptissimus , qui ili notabilem in singulos annos pensionem solvi mandaverat. 
Verbo:ereptus est nobis Vir mira in rebus agendis dexteritate , felicitate , efficacia praestan- 
tissimus, qui licet valetudine infirma uteretur, tamen in legendo, scribendo, docendo, Sa- 
cris Concionibus habendis, ac negotiis agendis assiduus , indefessus ac laboriosissimus fuit. Quod 
verð maximum est,totac tantis à DEO dotibus cumulatus , et in tanta Principum ac omnium 
Civium existimatione , Virum se tamen semper Keligiosissimum , modestissimum , cunctis afta- 
bilem , in omnes officiosum , ac in DEUM  piissimum exhibuit. Divino Sacrificio quotidie , si 
Apsemet illud per debilitatem virium non posset peragere , cüm summo animi ardore solebat in- 
teresse, legum nostrarum. fuir observantissimus , nunquam , vel cum morbo decumberet , piam 
rerum ad aeternam animae salutem pertinentium meditationem aut lectionem incermittebat. 
Summa pauperum misericordia ducebatur , quorum inopiam ut sublevaret , saepe suis ipse 
commodis detrahebat. Tandem laboribus et dolorihus frequentibus fractus, cum sese debilio- 
rem sensisset, crebro Conscientiam Sacra Confessione purgare in more habuit. Sacerdotem si- 
bi ad solatium animi destinatum ipse frequenter de die rogavit , ut sibi ea, quae moribun- 
dis sunt usui, praelegeret. Morti vero proximus Sacramentum Doenirentiae et Eucharistiae mul- 
toties iteravit, Sacramque Unctionem mirum in modum sui compos postulavit et suscepit, 
abeuntibusque Medicis ac bonam spem sibi- valetudinis facientibus palam pronuntiavit, se opti- 
mé nosse, quod ab illis decipiatur, Postremó ingravescente una ex parte hydrope, ex altera 
calculo, doloribus maximis patientissim? toleratis, semper cum DEI voluntate conjunctissimus, 
dc Eidem se totum tradens, post iteratas Nostrüm omnium super se moribundum preces , placi- 
dissim& expiravit die 3. Augusti I773. JEtatis 73. Ordinis $8. Varsaviae in Collegio Nobi- 
lium. jfustaei, $ta ejusdem Mensis, magna Procerum et omnis generis hominum frequentià , 
sunt persoluta. Varii Religiosi Ordines alii post alios preces, quae pro mortuis dici solent, 
pro eo canentes peragebant, cùm interim Divina Sacrificia ab Illustrissimis Reverendissimis 
Dominis Nuntio Apostolico , Episcopo Posnaniensi Supremo Regni Cancellario , aliisque Praesu- 
fibus ac variis Ecclesiae Praepositis , tum reliquis Sacerdotibus fierent, Finem tandem funeri 
AA. RR. Patres Societatis JESU imposuerunt, qui hoc genus officii mortuo praestandum ultro 
Ipsi deposcebant , ac ex omnibus suis tribus Collegiis in Templum nostrum frequentissimi con- 
venerant. Ultimum Sacrum inter cóncentus Musicos peregit A. R. Pater Lachowski Concio- 
nator Regius, Verba autem fecit ad Populum A. R. Pater Zacharyaszewicz Concionator item 
Collegiatae Varsaviensis , uterque Societatis Jesu. Atque hic quidem pro sapienti sua erudi- 
taque Eloquentia, amplissimis laudibus vitam et merita Stanislai Konarski in Ecclesiam, Pa- 
triam, ct Rempublicam Literariam est prosequutus, ex illis Divi Ambrosii verbis Propositio- 
me instituta; Tantus à Nobis. discessit, sed non totus à nobis discessit. 


xv1n,2.913 —^ 


